Η συμβολή των ευρωπαϊκών προγραμμάτων Erasmus+ (για σπουδές) στην καλλιέργεια της γλωσσικής και πολιτισμικής ικανότητας και την προσωπική ανάπτυξη των νέων: μια εμπειρική διερεύνηση
Creators: name: Μωυσίδου, Βασιλική Σάββα
Publisher: name: Aristotle University of Thessaloniki
Year: 2024
Subjects: Erasmus+
κινητικότητα
δεξιότητες
mobility
skills

description: Σκοπός της παρούσας διπλωματικής εργασίας είναι η διερεύνηση του βαθμού επίδρασης των ευρωπαϊκών προγραμμάτων Erasmus+ για σπουδές στη βελτίωση των γλωσσικών δεξιοτήτων, την ανάπτυξη της διαπολιτισμικής ικανότητας καθώς και την προσωπική εξέλιξη του ατόμου, όσον αφορά την ενίσχυση των κοινωνικών και ακαδημαϊκών δεξιοτήτων του. Ως ερευνητική προσέγγιση για τη διεξαγωγή της συγκεκριμένης έρευνας επιλέχθηκε η ποσοτική μέθοδος με τη χρήση ερωτηματολογίου, το οποίο μοιράστηκε διαδικτυακά σε 100 Έλληνες/ιδες και αλλοδαπούς/ές φοιτητές/τριες που είχαν συμμετάσχει στο πρόγραμμα. Η εργασία ξεκινάει με το θεωρητικό μέρος, δηλαδή την ανασκόπηση της βιβλιογραφίας, ώστε να οροθετηθεί ο θεσμός των ευρωπαϊκών προγραμμάτων, να παρουσιαστεί η πορεία και η εξέλιξή του στον χρόνο και να αναλυθούν οι στόχοι και οι βασικές δράσεις του. Το θεωρητικό κομμάτι κλείνει με την συμβολή του προγράμματος Erasmus+ στην επαγγελματική αποκατάσταση και την ευρωπαϊκή ταυτότητα του ατόμου, ενώ ακολουθούν η μεθοδολογία της έρευνας και η παρουσίαση των αποτελεσμάτων της. Αυτά έδειξαν πως ο αντίκτυπος του προγράμματος στο άτομο είναι μεγάλος. Ειδικότερα, διαπιστώθηκε μεγάλος βαθμός επίδρασης στις δεξιότητες επικοινωνίας, καθώς και στις γλωσσικές δεξιότητες του ατόμου, που αφορούσαν, ανάλογα με την χώρα υποδοχής στο πλαίσιο του Erasmus+, είτε τα Αγγλικά είτε τη γλώσσα της εκάστοτε χώρας. Επιπρόσθετα, η συμβολή του προγράμματος αποδείχθηκε ιδιαίτερα σημαντική όσον αφορά τις κοινωνικές δεξιότητες και τη δημιουργία διαπροσωπικών σχέσεων με άτομα διαφορετικής πολιτισμικής προέλευσης. Σε αυτό το κομμάτι παρουσιάστηκαν στατιστικά σημαντικές διαφορές μεταξύ των ατόμων που μετακινήθηκαν μέχρι το 2020 και από το 2020 και μετά, με την πρώτη ομάδα ατόμων να είναι περισσότερο κερδισμένη. Τέλος, αρκετά σημαντική φάνηκε να είναι και η επίδραση στις ακαδημαϊκές δεξιότητες του ατόμου, καθώς εμφανίστηκαν ορισμένες στατιστικά σημαντικές διαφορές ως προς το φύλο και την χώρα υποδοχής. Συνολικά, τα αποτελέσματα της έρευνας έδειξαν ότι το Erasmus εκπληρώνει τους στόχους του θεσμού και τις προσδοκίες των συμμετεχόντων/ουσών σε αυτό και συμβάλλει αισθητά και πολύπλευρα στην εξέλιξη και ανάπτυξη του ατόμου.
description: The aim of this master thesis is to investigate the impact of the Erasmus+ European study programmes on the improvement of language skills, the development of intercultural competence and the personal development of the individual in terms of enhancing their social and academic skills. As a research approach for conducting this research, the quantitative approach was chosen using a questionnaire, which was distributed online to 100 Greek and international students who had participated in the programme. The paper begins with the theoretical part, i.e. the review of the literature, in order to define the institution of European programmes, to present its course and its evolution over time and to analyse its objectives and its main actions. The theoretical part closes with the contribution of the Erasmus+ programme to the vocational rehabilitation and the European identity of the individual, followed by the research methodology and the presentation of the results. The results of the survey showed that the impact of the programme on the individual is high. In particular, a high degree of impact on the individual's communication skills as well as on his/her language skills, involving, depending on the Erasmus+ host country, either English or the language of the country concerned. In addition, the contribution of the programme proved to be particularly important in terms of social skills and the establishment of interpersonal relationships with people of different cultural backgrounds. In this respect, there were significant differences between those who moved up to 2020 and those who moved from 2020 onwards, with the former being the biggest beneficiaries. Finally, the effect on the individual's academic skills also appeared to be quite significant, with some statistically significant differences by gender and host country. Overall, the results showed that Erasmus fulfils the objectives of the institution and the expectations of the participants and makes a tangible and multifaceted contribution to the development and growth of the individual.